48 TÁRSULATI ÜGYEK. 
működő m. kir. Földtani Intéze.bcn a múlt évben végbement változásokat. 
Az intézetnek nagyérdemű volt igazgatója és társulatunk tiszteletbeli tagja, 
Nagysúri Böckh János min. tanácsos úr, buzgó és messze kiható tevékenysége 
teréről visszalépve, nyugalomba vonult. 1882 óta állott ez intézet élén és 
köztudomású, hogy az ő céltudatos és erélyes vezetése alatt indult az virágzás- 
nak és érte el mai magas fejlődési fokát. Kiváló érdemei előtt meghajolva és 
a társulatunknak tett nagy szolgálatait is elismerve, őszintén kivánjuk, hogy 
még sokáig, a legjobb egészségben élvezze a nyugalmat és egyúttal arra is 
kérjük, hogy tovább is jóakaratú figyelmére méltassa társulatunkat. 
Ezzel kapcsolatosan őszinte örömmel vettük tudomásul, hogy a Felség 
dr. Lóci Lóczy Lajos egyet. tanárt nevezte ki a távozott jeles igazgató utódjává. 
Szivélyesen köszöntjük őt ez új, igen fontos állásában, melynek hogy becsülettel 
meg fog felelni, arról széleskörű tudományos tapasztalatai, a multban kifejtett 
rendkivüli tevékenysége és váltig bebizonyított szervező képessége kezeskednek. 
teméljük, hogy társulatunk iránt eddigelé tanúsított jóakaratát új állásában 
is meg fogja őrizni számunkra és tág hatáskörében ennek működését is 
tapasztalt jóindulatával és bölcs tanácsaival támogatni fogja. Egyúttal ahhoz 
is gratulálhatunk az új igazgatónak, hogy a német földrajzi társulat tiszteleti 
tagjává választotta. 
Ugyancsak őszinte örömmel üdvözöljük dr. Szontagh Tamás választ- 
mányi tagunkat abból az alkalomból, bogy a Felség kir. tanácsosi címmel 
kitüntetni kegyeskedett; valamint dr. Krenner József vál. tagunkat is Magyar- 
ország ásványait tárgyaló nagy művéért, mellyel a Semsey-díjat kiérdemelte. 
Üdvözletünket és legjobb kivánságainkat küldjük végre (Gesell Sándor volt 
bányafőgeologusnak és választmányi tagunknak is, ki a múlt évben nyu- 
galomba vonult s Beszterczebányára költözött s kinek helyét a választmányban 
Treitz Péter osztálygeologus úr foglalta el, mint a ki az 1907. évi közgyűlésen 
a megválasztottak után aránylag a legtöbb szavazatot kapta. 
Áttérve a Szabó József-emlékalap ügyére, ki kell emelnem azt, hogy 
választmányunk határozatából ez alap kamataiból az idén 600 koronát tűz- 
hetünk ki pályadijúl és 200 koronát fordíthatunk megbizásra. 
Társulatunk múlt évi halottjairól a főtitkár úr fog szokás szerint ke- 
gyelettel megemlékezni. De nem hallgathatom el, hogy a múlt nyáron dr. Than 
Károly nagy természettudósunk halála, ha nem is volt társulatunknak tagja, 
közvetve mégis szomorúan érintette a geologia művelőit és így társulatunkat 
is. Hiszen tudjuk, hogy a tanítványok egész sora működik a mineralogia és 
geologia terén, és társulatunkon belül is, kik a mestertől elsajátított vegytani 
ismereteket a mi szaktudományainkban értékesítik. Ez okból Than Károly 
emlékét mi is kegyeletes tisztelettel megőrizzük. 
Hazánk határain túl körültekintve, két esemény vonta magára különös 
figyelmünket. Az első az volt, hogy osztrák szaktársaink, élükön Uhlig Viktor 
egyet. tanárral, a múlt évben megalapították a magánjellegű a(reologische 
Gesellschaft in Wien szakunkbeli társulatot, melyet megalakulása után mi is 
testvériesen üdvözöltünk és vele csereviszonyba léptünk. Azt hiszem, hogy az 
a tény, miszerint nálunk már 58 év előtt alakult meg a hasonló célú Magyar- 
